LATVIJAS JAUNATNES SPORTA TŪRISMA FEDERĀCIJAS VALDES- SPORTA TŪRISMA KOMISIJAS SĒDES

# PROTOKOLS Nr. 05-08

Rīgā, Upeņu ielā 2 2018.gada 13. novembrī

Valdes sēdes laiks 17:00-18:30

**Sēdē piedalās** 4 no 5 valdes locekļiem**:** Inga Liepiņa, Māra Vilciņa, Ingrīda Vaisjune, Normunds Hofmanis.

**Sēdi vada:** Inga Liepiņa

**Protokolē:** Ingrīda Vaisjune

**Sēdes norise un lēmumi:**

1. Par iepriekšējās sēdes lēmumu protokolu apstiprināšanu (Nr. 04-08.) un lēmumu izpildes kontroli.

I.Puhofs informē, ka plānotā O.Kalpaka Rīgas Tautas daiļamatu pamatskola ir aizņemta, jāmeklē cita 2018.gada sporta tūrisma čempionāta apbalvošanas norises vieta.

I.Liepiņa informē, ka iesniegts Latvijas Alpīnistu savienībai (turpmāk - LAS) sporta tūrisma 2019.gada sacensību grafiks.

M.Vilciņa informē valdi, ka iesniegti dokumenti Latvijas Sporta tūrisma federācijai saistībā ar sporta tūrisma kā sporta veida atzīšanu Latvijā.

Lēmumi:

* + 1. I.Liepiņai saskaņot 2018.gada sporta tūrisma čempionāta apbalvošanas norises vietu ar Bērnu un jauniešu centru “Rīgas Skolēnu pili” (turpmāk - RSP). Pasākuma norises laiks: 2019.gada 20.janvāris.
    2. Apstiprināt valdes sēdes protokolu Nr.04-08.

Balsojums: Nolemts vienbalsīgi “Par”.

1. Par Starptautisko sporta tūrisma federāciju.

Saņemtas papildus dokumentu prasības, lai LJSTF kļūtu par Starptautiskās sporta tūrisma federācijas (turpmāk - SSTF) biedru, kā arī saņemts ielūgums uz SSTF kopsapulci 23. – 25.novembrī, Grodņā, Baltkrievijā.

Lēmumi:

* + 1. I.Liepiņai sagatavot nepieciešamo dokumentu paketi, kuru pieprasa SSTF, lai LJSTF kļūtu par tās biedru.
    2. Uz SSTF kopsapulci Baltkrievijā pārstāvēt LJSTF deleģēt Ingrīdu Vaisjuni. LJSTF atmaksā I.Vaisjunei ceļa un naktsmāju izdevumus.
    3. I.Vaisjunei 10 dienu laikā pēc kopsapulces, informēt valdi par SSTF kopsapulces gaitu, lēmumiem, kā arī iesniegt finanšu atskaiti.

1. Par aizvadīto Latvijas kausa 3.posma sacensību “O.Kalpaka piemiņas kauss” sporta tūrismā norises analīzi.

Notiek pārrunas par aizvadīto sacensību posmu. Izsakās I.Vaisjune, I.Liepiņa, N.Hofmanis. Nākotnē pārdomāt distanču garumu C un B grupām, lai tie ir atbilstoši vecuma posmam un drošībai. Maršruta lapiņas veidot uz cieta pamata, kā arī iekļaut aili “aizture”. Saņemtas labas atsauksmes par daudzveidīgiem, interesantiem uzdevumiem.

1. Par LJSTF biedriem.

I. Liepiņa informē, ka patlaban LJSTF ir 12 juridiskie biedri, bet ir komandas, kas startē, piedalās gada reitingā, tomēr nav federācijas biedri.

Aicinājums iestāties – Līvānu vsk.; Kazdangas; Skrundas un Nīkrāces jaunsargiem, Ādažu vsk., Krustpils jaunsargiem.

I.Vaisjune informē, ka Lejasciema vsk. izrādījusi interesi par sadarbības turpināšanu. I.Liepiņa – par M.Hofmanes interesi izveidot jaunu tūrisma pulciņu (Ropaži), kā arī BJC “Laimīte” meklē skolotāju, kurš vadītu tūrisma pulciņu.

Lēmumi:

* + 1. Atskaitīt no LJSTF biedru saraksta pēc pašu vēlēšanās - Mālpils vidusskolu.
    2. Atskaitīt no LJSTF biedru saraksta pēc pašu vēlēšanās – Madonas BJC.
    3. Atskatīt no LJSTF biedru saraksta BJC “Daugmale”, saistībā ar ilgstošu gada biedra maksas nemaksāšanu.

Balsojums: Nolemts vienbalsīgi “Par”.

Sēdi vadīja I.Liepiņa

Protokolēja I.Vaisjune